Isoleringsgraden af ventilationskanaler dimensionerer vi altid i henhold til isoleringsklasserne i DS452. Både når det gælder kondensisolering og termisk isolering. Med overgang til DS452.3 er det blevet nemmere at dimensionere isoleringstykkelsen. Der er kommet fokus på kanalerens placering - inde eller ude. Vi arbejder i 4 klasser og forholder os til kanalernes (og anlæggets placering). Klasse 1 og 2 er primært til indblæsningsrør i opvarmede rum, altså kondensisolering. Her bruger vi meget ofte 30 mm lamelmåtter med blank overflade. Klasse 3 og 4 forholder sig til rør i uopvarmede rum (lofter) og udvendige kanaler. Her svinger tykkelsen lidt mere, men ofte bruger vi 50 mm lamelmåtte som bruges på rør op til Ø200 på uopvarmede loftsrum, herefter følger vi med op i tykkelsen - faktisk helt op til 100 lamelisolering nogle steder, primært hvis der kører opvarmet luft i store rør i uopvarmede rum. Vi skal i samarbejde være opmærksomme på Bygherre(rådgivers) krav og ønsker til afsluttenede overflade da denne har indvirkning på isoleringstykkelsen grundet ændret strålingstal. En mat overflade isolerer dårligere en en blank overflade.